ରାଜେନ୍ଦ୍ର କୁମାର ଦାସ  (ଜନ୍ମ: ୮ ମଇ ୧୯୬୯ ) ଜଣେ ଓଡ଼ିଆ ରାଜନୀତିଜ୍ଞ  । ୨୦୦୯ ମସିହାରେ ସେ ବିଜୁ ଜନତା ଦଳ ଟିକେଟରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରାଜେନ୍ଦ୍ର କୁମାର ଦାସ ୧୯୬୯ ମସିହାର ମଇ ମାସ ୮ ତାରିଖରେ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚକ୍ରଧର ଦାସ । ରାଜେନ୍ଦ୍ରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ କୁନମୁନ ଦାସ । ଏହି ଦମ୍ପତ୍ତିଙ୍କର ଗୋଟିଏ ଝିଅ ଅଛି । ରାଜନୈତିକ ଜୀବନ ଓଡ଼ିଶା ବିଧାନ ସଭାକୁ ନିର୍ବାଚିତ ହେବା ପୂର୍ବରୁ ରାଜେନ୍ଦ୍ର ଭଦ୍ରକ ଜିଲ୍ଲାର ବିଜୁ ଯୁବ ଜନତା ଦଳର ସଭାପତି ଥିଲେ ।